procesaur/Wiki.mk huggingface dataset:
Северозападен Мекленбург

Северозападен Мекленбург (|Nordwestmecklenburg) — округ во северозападниот дел на сојузната покраина Мекленбург-Западна Померанија, Германија. Се наоѓа на брегот на Балтичкото Море и се граничи со сојузната покраина Шлезвиг-Холштајн на запад. Се граничи со (од исток надесно) окрузите Росток, Лудвигслуст-Пархим и слободниот град Шверин, округот Лауенбург и слободниот град Либек во Шлезвиг-Холштајн. Административното седиште на округот е во градот Висмар.
1 Географија
Округот е сместен во триаголник помеѓу градовите Либек, Росток и Шверин. На север се простира балтичкиот брег со малиот остров Пел; две големи езера се делумно сместени во Северозападен Мекленбург: источната половина на Шалското Езеро (23 км<sup>2</sup>) на западната граница и северната половина на Шверинското Езеро (63 км<sup>2</sup>) на југ, како и едно помало езеро, Меховско Езеро (1,6 км<sup>2</sup>).
2 Историја
Округот бил создаден во 1994 година со спојување на претходните окрузи Гадебуш, Гревесмилен и Висмар и помали делови на окрузите Штернберг и Шверин-Ланд. При административната реформа во 2011 година, бил споен со поранешниот слободен град Висмар. Името на округот било одлучено на референдум на 4 септември 2011 година.
3 Градови и општини
Слободни градови Слободни општини
Општински заедници
<sup>1</sup>седиште на општинската заедница;<sup>2</sup>град
Северна Косовска Митровица

Северна Косовска Митровица (|Mitrovicë Veriore) е општината и го зафаќа делот на Косовска Митровица северно од реката Ибар. Тој е де факто главен град на Северно Косово, регион каде Србите се мнозинство.
1 Историја
Северна Косовска Митровица настанала со поделба на општината Косовска Митровица на две де факто општини, Јужна Косовска Митровица со албанско мнозинство и Северна Косовска Митровица со српско мнозинство. Граница претставува мостот на Ибар.
2 Географија/Демографија
Зафаќа околу 1/5 од градот Косовска Митровица каде се наоѓаат 29.460 жители од кои:
*76,6% Срби
*16,6% Албанци
*6,8 останати.
3 Култура и образование
Северна Косовска Митровица моментално е еден од најзначајните политички, образовни и здравствени центри за Србите на Косово. Тој е единствена урбана средина на Косово каде Србите се мнозинство. Во градот се наоѓа Приштинскиот универзитет кој е префрлен од Приштина. Овде се наоѓа и клиничкиот центар, кој е единствен здравствен центар за Србите на Косово. Во Северна Косовска Митровица се наоѓа и црквата Св. Димитрија.
4 Спорт
Северна Косовска Митровица е седиште на фудбалските клубови ''ФК Трепча'' и ''ФК Рудар''.
Кавала (општина)

Кавала (|Δήμος Καβάλας, ''Димос Кавалас'', старо: Морунец) — општина во Кавалскиот округ на Егејска Македонија, денес во областа Источна Македонија и Тракија, Грција. Административен центар е градот Кавала.
1 Населени места
Општината Кавала е создадена на 1 јануари 2011 г. по законот „Каликратис“ со спојување на две стари општини: Кавала и Селјани (Филипи).
1.1 Општинска единица Кавала
Општинската единица Кавала ги опфаќа следниве општински оддели и населени места:
* Општински оддел Кавала
** град Кавала (некогаш Морунец; Καβάλα)
** село Агиос Силас (Άγιος Σύλλας)
** село Аспри Амос (Άσπρη Άμμος)
** село Стар Чифлик (Παλαιό Τσιφλίκι, Палео Цифлики)
** село Санаториум (Σανατόριο, Санаторио)
* Општински оддел Чапранди Чифлик
** село Чапранди Чифлик (или Чапранас; Νέα Καρβάλη, Неја Карвали)
** село Горен Чинар (Άνω Λεύκη, Ано Левки)
** село Чинар (Λεύκη, Левки)
* Општински оддел Ќосе Елјаз
** село Ќосе Елјаз (Χαλκερό, Халкеро)
1.2 Општинска единица Селјани
Општинската единица Селјани ги опфаќа следниве општински оддели и населени места:
* Општински оддел Рахче
** село Рахче (или Рахча; Κρηνίδες, Кринидес)
* Општински оддел Бадем Чифлик
** село Бадем Чифлик (Αμυγδαλεώνας, Амигдалеонас)
* Општински оддел Зигош
** село Зигош (или Жигос; Ζυγός, Зигос)
** село Нов Зигош (Νέο Ζυγός, Нео Зигос или Πρόσφυγες, Просфигес)
* Општински оддел Корита
** село Корита (Κορυφές, Корифес)
* Општински оддел Куруџу
** село Куруџу (Κρυονέρι, Крионери)
* Општински оддел Сујучук
** село Сујучук (Λιμνιά, Лимнија)
** село Мухал (Βουνοχώρι, Вунохори)
** село Куртлу (Λυκόστομο, Ликостомо)
* Општински оддел Маџар Чифлик
** село Маџар Чифлик (Λυδία, Лидија)
* Општински оддел Стара Кавала
** село Стара Кавала (или Ески Кавала; Παλαιά Καβάλα, Палеја Кавала)
* Општински оддел Наипли
** село Наипли (Πολύνερο, Полинеро)
** село Кизли (Κρανοχώρι, Кранохори)
* Општински оддел Балушка
** село Балушка (или Балчик Чифлик; Πολύστυλο, Полистило)
** село Берекетли (Δάτο, Дато)
** село Ахатлар (Μικροχώρι, Микрохори)
* Општински оддел Филипи
** село Селјани (или Силјан; Φίλιπποι, Филипи)
2 Поврзано
* Кавалски Залив
Ерусалим (округ)

Округ Ерусалим (|מחוז ירושלים; |منطقة القدس) — еден од шестте окрузи во Израел. Административен центар на округот е градот Ерусалим. Округот има површина од 652 км<sup>2</sup>, а население од 910,300 жители. 67.8% од населението се Евреи и 30.6% Арапи. 21% од Арапите во Израел живеат во овој округ, кој ги опфаќа и Западен Ерусалим и Источен Ерусалим.
Мнозинството Арапи во округот се Палестинци, кои имаат право на државјанство во Израел. Нееврејското население е составено од 28.3% Муслимани, 1.8% Христијани и 1.4% други.
1 Населени места
градови, локални совети, регионални совети
2 Поврзано
* Израел
* Окрузи во Израел
* Градови во Израел
Тумбе Кафе

Тумбе Кафе претставува ридско - планински предел сместен во јужниот дел на градот Битола. Има голема значајност за градот, бидејќи е едно од познатите места за рекреација на битолчани. Поврзан е со битолското шеталиште и битолскиот најголем парк, така што доколку се шета од Широк Сокак надолу кон шеталиштето, на самиот крај на истото продолжува нагорнина, односно се влегува во ридот Тумбе Кафе.
1 Знаменитости
На ридот Тумбе Кафе се наоѓа и битолската зоолошка градина, која е убав додатен дел на рекреацијата. Исто така, од другата страна во подножјето се наоѓаат и ''Српските гробишта'' од Првата светска војна, ''Влашките гробишта'' и ''Буковските гробишта'' и стадионот на ФК Пелистер - Стадион „Петар Милошевски“, кој порано се викал „стадион Тумбе Кафе“. Има две чешми за разладување, има мини - амфитеатар за одржување на културни манифестации со помал карактер, кафана која моментално е во руинирана состојба, а беше најпознато место за дружење во времето на СФРЈ, како и справи за вежбање и рекреација.
Јужен округ (Израел)

Јужен округ (|מחוז הדרום, ''Mehoz HaDarom''; |لواء الجنوب) — еден од шесте окрузи на Израел. Јужниот округ е најголем округ во државата по површина, но истовремено е и најслабо населен округ. Округот го зафаќа најголемиот дел од Негевската Пустина, но и долината Арава. Округот има население од 1.086.240 жители и површина од 14,185 км<sup>2</sup>. 79.66% од населението се Евреи, 12.72% Арапи (претежно Муслимани) and 7.62% други (претежно православни Руси). Главен град на округот е Бершеба, а најголем град е Ашдод.
1 Населени места
градови, локални совети, регионални совети
2 Поврзано
*Израел
*Окрузи во Израел
*Градови во Израел
Награда за борбеност на Тур де Франс

Награда за борбеност на Тур де Франс (позната и како награда за најагресивен возач) — награда доделувана на велосипедската трка Тур де Франс. Оди во корист на постојаните напаѓачи и бегалци на етапите и од 1981 година, победникот на наградата не е победник на генералниот пласман на трката.
1 Историја
Од 1952, по секоја етапа на најборбениот возач му се доделувала награда, а постоел и конечен пласман. На крајот на Тур де Франс 1956, Андре Дарижад бил прогласен за најнапаѓачки велосипедист. Во тоа време, наградата го имала истото значење како наградата за велосипедистот со најлоша среќа, Пико во 1956.
Во 1961, наградата не ја добил поединечен велосипедист, туку цела екипа, регионалната екипа Запад-Југ-Запад.
Системот на наградата бил менуван во текот на годините. Историски, возачите собирале бодови, а велосипедистот со најмногу бодови на крајот на трката бил прогласуван за победник. Велосипедистот не требало да ја заврши трката, на пример Кирил Жимар во 1972 година не ја завршил, но сепак му била доделена наградата за борбеност.
Во 1979 година, наградта за борбеност му била првично доделена на Јоп Зутемелк; подоцна бил дисквалификуван и Хени Кајпер ја добил наградата.
2 Моментален систем
Во моменталниот систем кој постои од 2003 година, жири на осмина велосипедски специјалисти, го избира најборбениот велосипедист на секоја етапа (исклучувајќи ги хронометрите). Не постои маичка за најборбениот возач на претходната етапа, но добива посебен број на неговиот дрес; се состои од бел број на црвена позадина наспроти вообичаените црн број на бела позадина. Наградата за овој возач е 2.000 евра.
На крајот на Тур де Франс (обично на последната етапа), се доделува наградата за супер борбеност на најборбениот велосипедист во текот на целата трка. Наградата за борбеност моментално е спонзорирана од ''Brandt'', а наградниот фонд е 20.000 евра.
3 Победници
Досега се доделени 61 награда за супер борбеност од 1953 година.;Забелешки
Тел Авив (округ)

Округ Тел Авив (מָחוֹז תֵּל אָבִיב) — еден од шестте окрузи во Израел. Округот е најмал по површина во државата, но е најгусто населен. Округот има 1.2 милиони жители. 99.0% од населението се Евреи и 1.0% Арапи. Округот е единствен кој не се граничи со друга држава, Западниот Брег или Газа. Административен центар на округот е Тел Авив.
1 Населени места
градови, локални совети
2 Поврзано
* Израел
* Окрузи во Израел
* Тел Авив
Дани ван Попел

Дани ван Попел (|Danny van Poppel; р. во ) — холандски професионален друмски велосипедист, кој вози за UCI World Tour екипата .
1 Почетоци и личен живот
Тој е син на поранешните професионални велосипедисти Жан Пол ван Попел и Леонтин ван дер Линден; неговиот постар брат Бој ван Попел, исто така, е професионален велосипедист.
2 Кариера
Дани ван Попел возел на Тур де Франс 2013 со наполнети 19 години и со тоа станал најмладиот велосипедист кој возел на Тур де Франс од Втората светска војна. На воведната етапа, завршил на третото место и ја носел белата маичка — доделувана во пласманот за млад возач — следниот ден, бидејќи предводникот во пласманот Марсел Кител ја носел жолтата маичка како предводник на трката. Останал во трката до последната недела, повлекувајќи се на вториот ден за одмор.
Ван Попел се приклучил на за сезоната 2014, откако неговата претходна екипа – – се распаднала на крајот на сезоната 2013. Бил вклучен во почетниот состав за Вуелта а Еспања 2015, каде ја остварил најголемата победа во својата кариера дотогаш на дванаесеттата етапа. Подоцна било објавено дека Ван Попел ќе се приклучи на за сезоната 2016.
Во мај 2018 година бил именуван во почетниот состав за Џиро д’Италија 2018.
3 Достигнувања
;2010
: 1. Краен пласман Три дена Ван Аксел
::1. Етапа 4
: 2. ГП Бати-Метало
: 4. Краен пласман Лиеж-Ла Глез
::1. Етапа 2
: 10. Краен пласман Кур де ла Пе за јуниори
::1. Етапа 1
;2011
: 2. Краен пласман Три дена Ван Аксел
::1. Етапа 5
: 8. Краен пласман Кур де ла Пе за јуниори
::1. Етапа 6
;2012
: Трка околу Тирингија под 23 години
::1. Етапа 1
::1. Етапа 2
: 1. Етапа 1 Вуелта а Кастиља и Леон
: 2. Истарски пролетен трофеј
: 5. Гран при де ла вил де Ножан сир Ез
: 6. Меморијал Арно Валард
: 10. Краен пласман Трка Олимпија
;2013
: 3. Класик Хандзаме
: 5. Ронде ван Дренте
: 5. Класик РајдЛондон-Сари
: 7. Бриселски велосипедски класик
: 8. Краен пласман Тур де Пикарди
;2014
: 1. Пролог Трка околу Луксембург
: 3. Шелдепрејс
: 3. ГП Џеф Схеренс
: 4. ГП Кантон Аргау
: 5. Фландриско првенство
: 7. Краен пласман Три дена Западна Фландрија
::1. Етапа 1
;2015
: 1. Бодовен пласман Тур де Валони
::1. Етапа 2
::1. Етапа 5
: 1. Етапа 12 Вуелта а Еспања
: 2. ГП Пино Черами
: 3. Национално друмско првенство
: 4. ГП Импанис-Ван Петегем
: 5. Трофео Сантањи-Сес Салинес-Кампос
: 5. Шелдепрејс
: 6. Краен пласман Три дена Западна Фландрија
::1. Етапа 2
: 6. Нокере Курсе
: 8. Фландриско првенство
;2016
: Вуелта а Бургос
::1. Бодовен пласман
::1. Етапа 1
::1. Етапа 3
: 1. Етапа 2 Тур де Јоркшир
: 1. Етапа 2 Арктичка трка на Норвешка
: 4. Јуроајс Класик
: 6. Схелдепрејс
: 1. Спринтерски пласман Три дена Де Пане
;2017
: 1. Пролог Хералд Сан Тур
: 1. Етапа 5 Трка околу Полска
;2018
: 1. Хале-Ингоигем
: 1. Бинше-Шиме-Бинше
: 1. Етапа 1 Волта а ла Комунитат Валенсијана
: 2. Национално друмско првенство
: 2. Класика де Алмерија
: 3. Класик Фамен Арден
;2019
: 5. Гент-Вевелгем
: 7. Дварс дор Вландерен
3.1 Распоред на резултатите на големите трки
Голема трка, 2013, 2014, 2015, 2016, 2017, 2018
Џиро, —, —, —, —, —, 121
Тур, СО, СО, —, —, —, —
Вуелта, —, —, 141, —, —, 132
СО = се откажал; — = не учествувал
Анадир

Анадир — пристаништен град и административен центар на Чукотскиот автономен округ во Русија. Се наоѓа на устието на реката Анадир, кајшто се влева во Анадирскиот Залив на Беринговото Море. Населението на Анадир во 2010 година броело 13.045 жители.
Централен Округ (Израел)

Централен Округ (מָחוֹז הַמֶרְכָּז, ''Meḥoz haMerkaz'') — еден од шестте окрузи во Израел. Округот се наоѓа во централниот дел на државата и зафаќа најголем дел од висорамнината Шарон. Административен центар на округот е градот Рамла. Округот е поделен на уште 4 подокрузи: Петах Тиква, Рамла, Шарон и Реховот. Најголем град во округот е Ришон ла Цион. Според податоците од 2008 година, округот имал население од 1.730.500 жители. Според Израелското централно биро за статистика, 88% се Евреи, 8.2% се Арапи и 4 % други.
1 Населени места
градови, локални совети, регионални совети
2 Поврзано
*Израел
*Окрузи во Израел
ATC код J02

1 J02A Антимикотици за системска употреба
1.1 J02AA Антибиотици
:J02AA01 Амфотерицин Б
:J02AA02 Хахимицин
1.2 J02AB Имидазолни деривати
:J02AB01 Миконазол
:J02AB02 Кетоконазол
:QJ02AB90 Клотримазол
1.3 J02AC Триазолни деривати
:J02AC01 Флуконазол
:J02AC02 Итраконазол
:J02AC03 Вориконазол
:J02AC04 Посаконазол
:J02AC05 Изавуконазол
1.4 J02AX Други антимикотици за системска употреба
:J02AX01 Флуцитозин
:J02AX04 Каспофунгин
:J02AX05 Микафунгин
:J02AX06 Анидулафунгин
Хаифа (округ)

Округ Хаифа (מחוז חיפה, ''Mehoz Ḥeifa'') — еден од шестте окрузи во Израел. Административен центар на округот е градот Хаифа. Вкупната површина на округот е 864 км<sup>2</sup>.
1 Демографија
Според податоците од 2011:
Вкупно население: 926,700 (2011)
Етнички состав:
Арапи: 233,000 (25.1%)
Евреи: 642,700 (69.4%)
други: 51,000 (5.5%)
Религија:
Евреи: 642,700 (69.4%)
Муслимани: 192,300 (20.8%)
Друзе: 24,300 (2.6%)
Христијани: 22,900 (2.5%)
некласифицирани: 44,400 (4.8%)
2 Населени места
градови, локални совети, регионални совети
3 Поврзано
*Израел
*Окрузи во Израел
*Хаифа
Србица (Косово)

Србица (албански: Skënderaj) — град и седиште на истоимената општина во Косово, кој се наоѓа во централниот дел на државата и припаѓа на округот Косовска Митровица. Атарот на населбата опфаќа 466 ха. Градот е основан во 1924 година со околу 30 куќи на Срби и Црногорци. Исто така, има и српски гробишта и споменик на паднатите војници и убиени против албанските фашисти во Втората светска војна. Србица се наоѓа јужно од Косовска Митровица, на главниот магистрален пат кој ја поврзува со Пеќ, и градот е центар на областа Дреница. Недалеку од центарот на градот (5 км на југ) се наоѓа манастирот Девич на 13 век, посветен на Свети Јоаникиј Девички, кој во неколку наврати претрпе големи штети и моментално е под реновирање по пожарот во немирите март 2004 година.
1 Население
Населбата денес се состои од албанско мнозинство, а околу двесте Срби кои живееле тука до 1999 година, се отселиле по завршувањето на НАТО бомбардирањата и доаѓањето на КФОР и УНМИК.
Број на население според пописите:
*попис 1948: 396
*попис 1953: 717
*попис 1961: 1009
*попис 1971: 1658
*попис 1981: 2921
*попис 1991: 4962
Албанците сочинуваат мнозинство од населението и во целата општина во која живеат околу 72.600 жители по проценките на УНХЦР (во однос на 58.399 според проценките во 1991), но и 350 Срби (кои живеат во селата Бања (197) и Суво Грло (129), заедно со 9 калуѓерки во Девич), 50 Ашкалии и 15 Бошњаци.
Циклон Б

Zyklon B (|Zyklon B) — комерцијално име за пестицид на основа на цијанид откриен во раните 1920-ти, и произведен од страна на германскиот хемиски конгломерат ''„IG Farben“'' (|ИГ Фарбен). Циклон Б содржи цијановодородна киселина (prussic acid), стабилизатор, предупредувачки мирис (етил бромоацетат), и еден од неколкуте адсорбенти. Циклон А бил претходно произведен течен пестицид, кој ослободувал цијановодородна киселина во хемиска реакција со вода. По откривањето на Циклон Б, производството на Циклон А запрело.
Овој производ е неславен поради употребата од страна на нацистичка Германија за убиство на 1,2 милиони луѓе од кои 960.000 евреи, во повеќе гасни комори за време на Холокаустот. Еден од ко-пронаоѓачите на Циклон Б, хемичар и стопанственик Бруно Теш, бил погубен од страна на британците во 1946 поради неговата улога во оваа операција.
Висмарски Залив

Висмарски Залив (|Wismarbucht) — добро заштитен повеќеделен залив во југозападниот дел на Балтичкото Море, во сојузната покраина Мекленбург-Западна Померанија, Германија, и се смета за дел од многу поголемиот Мекленбуршки Залив. Висмарскиот Залив се смета за едно од најдобрите природни пристаништа на Балтикот и служел како одредиште за голем дел од поморската трговија до околу 1910-тите кога неговите минимални длабочини од 5 метри станале преплитки за поголемите и посовремените бродови.
Постојат четири дела на Висмарскиот Залив, кои и самите се заливи на неговите јужни брегови, секој меѓу себе разделен на север со ’рт и широк канал кој поминува од северозапад кон југоисток паралелно на линијата создадена ’ртовите на заливите. Во заливот се наоѓаат следниве помали заливи: Болтенхагенски Залив, Воленбершки Залив, Егерски Залив и внатрешниот залив. Каналот, помеѓу островот Пел и копното се смета исто така за дел од заливот.
Главни пристаништа околу Висмарскиот Залив се: Висмар, 30 километри северно од главниот град на покраината, Шверин.
Кејлор Навас

Кејлор Антонио Навас Гамбоа (роден на 15 декември 1986) — костарикански фудбалер, голман на Париз Сен Жермен и костариканската репрезентација.
По стартувањето во Саприса, поголемиот дел од кариерата го поминал во фудбалскиот клуб Леванте.
За репрезентацијата на Костарика одиграл преку 60 натпревари, учествувал на два КОНКАКАФ златен куп и на Светското првенство во 2014 година во Бразил на кое репрезентацијата на Костарика стигнала до четврт финалето.
Навас на 3 август 2014 година преминал во Реал Мадрид од Леванте за 10.000.000 € и потпишал шестогодишен договор со клубот. Навас своето деби за Реал Мадрид го имал на 23 септември 2014 година во победата од 5:1 против Елче.Откако Икер Касиљас го напуштил Реал Мадрид во јули 2015 година Навас станал прв голман во сезоната 2015-16 година.
Валфиш

Валфиш (|Walfisch) — ненаселен германски остров, сместен во Висмарскиот Залив во Балтичкото Море.
Се наоѓа помеѓу градот Висмар (околу 4,5 километри северно) и островот Пел. Многу рамниот остров има површина од околу 20 хектари и е природен резерват.
1 Историја
Во текот на Триесетгодишната војна постоела тврдина на островот, која денес е главно под вода. Остатоци од неа и денес се пронаоѓаат преку аеро археологија.
Тврдината на Валфиш била уништена во 1717 година по Северните војни.
Јудеја и Самарија

Јудеја и Самарија (אֵזוֹר יְהוּדָה וְשׁוֹמְרוֹן, ''Ezor Yehuda VeShomron''; |يَهُوذَا وَالسَّامِرَةِ, ''Yahuda was-Sāmerah'') — еден од шестте окрузи во Израел. Јудеја и Самарија е израелско име за Западниот Брег. Округот ја зафаќа зоната Ц од Западниот Брег (Израелската контрола), без Источен Ерусалим.
1 Административна поделба
Областа е поделена на 8 адмиистративни региони: Менаше (областа околу Џенин), Хабика (Долината на Јордан), Самарина (областа околу Наблус), Ераим (областа околу Тулкарм), Бинјамин (областа околу Рамала), Макабим (областа околу Модин-Макавим-Реут), Гуш Ецион (областа околу Витлеем) и Јудеја (областа околу Хеврон).
1.1 Населени места
градови, локални совети, региоанални совети
2 Поврзано
* Израел
* Јудеја
* Самарија
* Западен Брег
* Окрузи во Израел
Кардиф

Кардиф (|Cardiff) — град во Обединетото Кралство и главен и најголем град во Велс.
Градот се наоѓа на јужниот брег на реката Таф. Според пописот од 2011 г. во градот живееле 346.100 жители (16 град по големина во Обединетото Кралство). Областа на градот воедно претставува и грофовија и област.
1 Спорт
Кардиф е седиште на фудбалскиот клуб Кардиф сити кој игра во Премиер лигата.
Дескати (општина)

Дескати (|Δήμος Δεσκάτης, ''Димос Дескатис'') — општина во Гребенскиот округ на југозападот на Егејска Македонија, денес во областа Западна Македонија, Грција. Административен центар е гратчето Дескати, чие име има влашко потекло. На југ општината се граничи со Тесалија.
1 Населени места
Општината Дескати е создадена на 1 јануари 2011 г. по законот „Каликратис“ со спојување на две стари општини: Дескати и Хасија.
1.1 Општинска единица Дескати
Општинската единица Дескати ги опфаќа следниве населени места:
:* Општински оддел Дескати
::* село Дескати (Δεσκάτη)
::* село Агиос Георгиос (Άγιος Γεώργιος)
::* село Селисма (Διασελλάκι, Дијазелаки)
::* село Чука (Γήλοφος, Гилофос)
:* Општински оддел Велиди
::* село Велиди (Παρασκευή, Параскеви)
:* Општински оддел Земњач
::* село Земњач (Παλιουριά, Паљурија)
:* Општински оддел Пичуѓа
::* село Пичуѓа (или Пичунгија; Δασοχώρι, Дазохори)
:* Општински оддел Тороник
::* село Тороник (Παναγία, Панагија)
::* манастир „Св. Никанор Забрдски“ (Μονή Αγίου Νικάνορος)
::* село Скумција (Σκούμτσια)
1.2 Општинска единица Хасија
Општинската единица Хасија со седиште во Дименица (Карперо) ги опфаќа следниве населени места:
:* Општински оддел Дименица
::* село Дименица (Καρπερό, Карперо)
::* село Арап (Δήμητρα, Димитра)
:* Општински оддел Катакал
::* село Катакал (Κατάκαλη, Катакали)
:* Општински оддел Чатурија
::* село Чатурија (или Чатурнија; Τρικοκκιά, Трикокија)
::* село Греуса (Άνοιξη, Аникси)
::* село Сленица (или Синица; Τριφύλλι, Трифили)
2 Поранешни села
На територијата на општината се наоѓаат и следниве поранешни села:
* Гобларак
* Лубиница
* Палеотурко
* Пињари
3 Поврзано
* Камбуница — планина во источниот дел на општината
* Молиск — древен град на територијата на општината
* Список на села во Гребен
Амин

Амин (|אָמֵן, ''āmēn'') — вообичаен завршеток во молитвите и псалмите, наменет да ја потврди вистинитоста на изговорените зборови. Една од најчестите (особено во богослужбата на западните христијански исповеди) акламации. Зборот е меѓународен.
1 Древност
Во Древниот Вавилон, зборот „омен“ значел одреден ѕвезден состав што се сметал за предвесник на некој настан. Грубо преведено, „омен“ значи „она што ќе дојде“.
2 Симбол
Амин е збор што симболизира договор и потврда. Се појавува во Светото писмо и се користи и во синагошките литургии и во христијанските молитви. Во Книгата на откровението, „Амин“ се користи и за да се однесува на Христос. Зборот амин е сличен на „ом“, при што и двата го носат истото значење на потврда и одобрување. Во оваа смисла, двата поими го изразуваат присуството на самиот Господ.
3 Основно значење
Амин е збор што изразува желба наместо извесност. Тоа значи „така да биде“, „навистина“ или едноставно „да“. Зборот доаѓа од еврејски корен што означува постојаност, цврстина и сигурност. Да се ​​каже „амин“ е начин да се потврди дека веруваме дека кажаното е точно, без разлика дали потврдуваме предлог или се придружуваме кон нечија молитва.
Северен Округ (Израел)

Северен Округ (מחוז הצפון, ''Mehoz Hatzafon'') — еден од шестте окрузи во Израел. Северниот Округ има површина од 4,478 км<sup>2</sup>. Административен центар на округот е Назарет. Голанската Висорамнина е подокруг на Северниот округ од 1981 година, иако меѓународно не е така признато. Без Голанската висорамнина, округот има 3,324 км<sup>2</sup>.
1 Демографија
Според податоците од 2011:
* Вкупно население: 1,304,600 (2011)
* Етничка структура:
** Арапи: 693,700 (53.2%)
** Евреи: 572,600 (43.9%)
** друго: 38,300 (2.9%)
* Религија:
** Евреи: 572,600 (43.9%)
** Муслимани: 498,700 (38.2%)
** Друзе: 104,500 (8%)
** Христијани: 92,800 (7.1%)
** некласифицирано: 34,400 (2.6%)
* Густина на население: 261/км<sup>2</sup>
Северниот округ е единствен округ во државата каде мнозинството се Арапи.
2 Поделба
2.1 Подокрузи
*Сафед
*Кинерет
*Џезрел
*Ако
*Голан
2.2 Населени места
градови, локални совети, регионални совети
3 Поврзано
* Израел
* Окрузи во Израел
* Назарет
4 Наводи
Коста Вангелов

Коста Иванов Вангелов (1875-1932) — македонски зограф и сликар. Тој заедно со Ѓорѓи Зографски и Димитар Андонов Папрадишки се едни од првите сликари на македонското профано сликарство.
Негово познато дело е ''Оплакување Христово''.
1 Биографија
Коста Иванов е роден во 1875 година, во Штип. Неговиот татко, Иван, бил игларски занаетчија. Неговата мајка, Марија, била по потекло од село Павлешенци, Светиниколско. Во Штип го завршува основното училиште и три класа гимназија, по што заминал во Софија да го изучува чевларскиот и фотографскиот занает. По враќањето во Штип најпрво отворил чевларски дуќан, а потоа се преориентирал на фотографскиот занает.
Во 1901/1902 го напушта Штип, и заминува во Австроунгарија. Во периодот од 1904 до 1907 работел во ателјето на академскиот сликар Милисав Марковиќ во Белград, како негов соработник. Кон крајот на 1907 година, тие ги изведуваат сликарските и декоративни работи во црквата „Св. Теодор Тирон“ во Ириг. Во 1910, го презема целосното украсување на црквата „Покров на Св. Богородица„ во Мала Ремета, а во 1912 ги обновува сликарските работи во црквата „Св. Архангел Михаил“ во село Платичево, во околината на Рума.
Во 1912/1913 се вратил во Штип. Кон крајот на 1914 или во почетокот на 1915, заминува за Софија, каде што се вработува кај фирмописецот Шапкарев. По објавувањето на војната на Бугарија против Србија, бил мобилизиран од страна на бугарската војска во XI македонска дивизија. Од здравствени причини бил распореден во санитетска чета. До 1923 престојува во Македонија, каде работи на црквите „Св. Ѓорѓи“ во Кочани, „Св. Никола“ во Дедино и „Св. Стефан“ во Конче.
Од 1923 година, заминува за Рума. Умира ненадејно на 31 мај 1932 во Рума.
2 Дела
2.1 Профано сликарство
2.2 Духовно сликарство
Којанискаци

''Којанискаци'' (|Koyaanisqatsi), познат и како ''Којанискаци: Живот надвор од рамнотежа'' — филм од 1982 во режија на Годфри Реџио со музика компонирана од страна на Филип Глас и кинематографија на Рон Фрике.
Филмот се состои главно од забавени и снимки во постепено забрзано развивање на различни пејзажи во САД. Визуелниот тонски поем не содржи никаков дијалог ниту воклано раскажување. Тонот е распределен по подреденоста на сликите и музиката. Реџио го објаснува недостигот на дијалог преку следната изјава: „Овој филм нема јазик не поради недостигот од љубов кон него туку поради тоа што од моја гледна точка, јазикот е во состојба на масовно понижување и омаловажување. Тој повеќе не го опишува светот во којшто живееме“." Значењето на зборот ''Којанискаци'' (''Koyaanisqatsi'') во превод од јазикот Хопи значи „живот надвор од рамнотежа“. Овој филм е прв од трилогијата ''Каци''. Другите два филмови од оваа трилогија се ''Повакаци'' (1988) и ''Накојкаци'' (2002). Трилогијата ги отсликува различните аспекти во врската помеѓу луѓето, природата и технологијата. ''Којанискаци'' е најпознат филм од трилогијата и се смета за култен филм. Сепак, поради проблеми во авторските права, филмот бил повлечен од производство во почетокот на 90-те.
Зоран Вељаноски

Зоран Вељаноски - Летра — македонски фотограф.
1 Животопис
Вељаноски е роден на 31 јули 1965 година во Охрид. Со фотографија се занимава од најрана возраст. Високо образование завршил на Филмската Академија ЕСРА – Париз – Скопје - Њујорк, на Факултетот за сценски дизајн, катедра Фотографија. Магистерските студии ги продолжил на Институтот за Фотографија во Њујорк. Член е на претседателството на Фото-сојузот на Македонија. До 2014 година имал преку 16 самостојни изложби во Македонија и светот, а учествувал и на повеќе групни изложби.
2 Библиографија
*Вељаноски, Зоран; :''Три рефлексии на погледот''. Данте, Охрид, 2014.
Џон Хершел

Сир Џон Фредерик Вилијам Хершел (|John Frederick William Herschel; Слау - Колингвуд, ) — англиски математичар, астроном, хемичар и експериментален фотограф/пронаоѓач. Исто така дал значаен придонес во ботаниката. Бил син на астрономот Вилијам Хершел.
Џон Хершел прв го вовел јулијанскиот ден во астрономијата. Дал имиња за 7 Сатурнови сателити и 4 Уранови сателити. Имал многу придонеси на полето на фотографијата.
Полупречник

Полупречник или радиус на еден круг, кружница или сфера — отсечка која се протега од нејзиниот центар до нејзиниот раб. ''Полупречникот'' на една кружница или сфера е должината на таа отсечка. Тој претставува половина пречник.* Еден круг (кружница, сфера) има безброј многу отсечки-полупречници, но сите ја имаат истата должина!
* Таа должина исто така се вика полупречник. (По дефиниција, кружница е множеството на сите точки кои се со истото растојание R од една точка, т.е. центарот.)
*Физичка величина за полупречник е должина.
* За означување на полупречникот на една кружница или сфера се користи буквата ''R'' или ''r'' или самото растојание.
Разни означувањa на полупречник на кружницата со соодветен периметар
Соодносот помеѓу полупречникот R и пречникот D на една кружница е
<math>R = \frac{D}{2}</math> или <math>D = 2 \cdot R</math>
Соодносот помеѓу полупречникот R и периметарот L на една кружница е
<math>R = \frac{L}{2\pi}</math> или <math>L = 2 R \pi</math>
Соодносот помеѓу полупречникот R и плоштината P на една кружница е
<math>R = \sqrt{\frac{P}{\pi</math> или <math>P = R^2 \pi</math>
1 Обопштување
Повоопштено, во геометријата, инженерството, теоријата на графови и многу други случаи, полупречникот на нешто (на пр. цилиндар, многуаголник, граф или пак механички дел) е растојанието од неговиот центар или оска на симетрија до неговиот раб. Во овој случај, радиусот може да изнесува повеќе од половина пречник.
2 Други формули со полупречник
* За прeсметување на полупречникот на една кружница која поминува низ три точки <math> A, B, C</math>, може да се примени следнава формула:
:<math>r=\frac
{2\sin(\theta)}</math> каде <math>\theta</math> е аголот <math> \angle A B C</math> и <math>|\overline{AC}|</math> e должината на тетивата AC.
3 Поврзано
* Пречник, Тетива
* Круг, Кружница, Сфера, Цилиндар
* Периметар, Обем
* Поларен координатен систем, Цилиндричен координатен систем, Сферичен координатен систем
Благоја Видиниќ

Благоја Видиниќ (11 јуни 1934 – 29 декември 2006) — македонски фудбалер и тренер, поранешен играч, и поранешен олимпиец од српско потекло.
Роден во Скопје, тој играл за екипите на ФК Вардар, ФК Раднички Белград и ОФК Белград во Југославија, потоа во ФК Сион од Швајцарија. Во 1967 се преселил во САД и играл за тимот на Лос Анџелес Торос во Западноамериканската фудбалска лига, настапувајќи 20 пати таа сезона. Сезоната 1968 ја започнал во новоформираниот клуб наследник Сан Диего Торос, пред да се префрли во Ст. Луис Старс.
Тој ја претставувал Југославија како голман на Летните олимписки игри во 1956 и 1960 година, освојувајќи го сребрениот медал на првото и златниот медал на второто учество. Тој исто така настапувал и на европското првенство во 1960 година кога Југославија завршила на второто место.
По повлекувањето од фудбалот, Видиниќ станал тренер и предводел две африкански репрезентации на Светското првенство во фудбал: Мароко во 1970 и Заир во 1974.
Вујадин Станојковиќ

Вујадин Станојковиќ (|Вујадин Станојковић; во Куманово) — македонски и поранешен југословенски фудбалер и тренер. Неговото семејство е од Речица каде што тој израснал.
Како дефанзивец настапувал 21 пат (во период помеѓу 1988 и 1992) за фудбалската репрезентација на Југославија и постигнал еден гол, вклучувајќи и два настапи на Светското првенство во фудбал во 1990 година. Помеѓу 1994 и 1995 година тој настапил 7 пати за ново создадената репрезентација на Македонија.
По повлекувањето од фудбалот, Вујадин Станојковиќ бил директор на ФК Македонија Ѓорче Петров. Тој исто така бил помошен тренер на македонската фудбалска репрезентација. Во 2004 бил именуван за тренер на ФК Вардар.
1 Статистика
Сезона, Клуб, Земја, Натпревари, Голови
1985/86, ФК Куманово, 18, 3
1985/86, ФК Вардар, 4, 0
1986/87, ФК Вардар, 27, 4
1987/88, ФК Вардар, 32, 1
1988/89, ФК Вардар, 33, 2
1989/90, ФК Партизан, 27, 2
1990/91, ФК Партизан, 32, 1
1991/92, ФК Партизан, 24, 1
1992/93, ФК Партизан, 27, 5
1993, ФК Дегерфрос, 14, 3
1994, ФК Дегерфрос, 25, 0
1995, ФК Дегерфрос, 7, 0
1996, ФК Дегерфрос, 23, 2
1997, ФК Трелеборг, 25, 1
1998, ФК Трелеборг, 9, 0
Вкупно, 324, 25
Хеликоптерска несреќа кај Струмица (2014)

Хеликоптерската несреќа кај Струмица се случила на 10 јули 2014 година во околу 22.00 часот кога хеликоптер на Министерството за внатрешни работи со екипаж од четири лица удрил во предавател на Македонската радио-телевизија и се срушил на земјата.
Според првичните информации, хеликоптерот се враќал од смена на граничната полиција. Очевидци за медиумите изјавиле дека хеликоптерот вртел во воздух повеќе од пет минути без светла, а потоа удрил во предавател висок над 100 метри. Пилотите во текот на летот не пријавиле технички проблем со леталото, кој бил еден од поновите во МВР, произведен во 2008 година. Според поранешен началник на безбедност на летање во воено воздухопловство Небојша Антиќ, пилотите најверојатно се обиделе да го слетаат полицискиот хеликоптер на ледината во близина на Струмица. Хеликоптерот најпрво удрил во сајлите кои го држеле антенскиот столб. Во текот на истрагата биле пронајдени вградените три црни кутии.
1 Список на починати
Име и презиме, Возраст, Позиција
Драги Мицев, 45, пилот на хеликоптерската единица
Марјан Трајковиќ, 47, пилот – капетан
Тоде Орешков, 44, воздухопловен инспектор
Иљо Лопатички, 46, командир – пилот
Суровина

Суровина — основен материјал кој се преработува со цел да се добијат стоки (производи или полупроизводи).
Такви примери се каучукот, јагленот, железната руда, дрвената граѓа, сировата нафта, па дури и воздухот и водата.
1 Поврзано
* Материјал
* Полусуровина
* Природни ресурси
* Рециклирање
* Градежен материјал
Нуклеозид

Азотна база, Рибонуклеозид, Деоксирибонуклеозид
Аденин, АденозинA, ДеоксиаденозинdA
Гванин, ГванозинG, ДеоксигванозинdG
Тимин, 5-метилуридинm<sup>5</sup>U, ТимидинdT
Урацил, УридинU, ДеоксиуридинdU
Цитозин, ЦитидинC, ДеоксицитидинdC
Нуклеозидите се гликозиламини, кои може да се сметаат за нуклеотиди без фосфатна група. Нуклеозидите се составени од азотна база и пентоза (рибоза или деоксирибоза). Тие се поврзани со бета-гликозидна врска.
Гревесмилен

Гревесмилен (|Grevesmühlen) — град во округот Северозападен Мекленбург, во сојузната покраина Мекленбург-Западна Померанија, Германија. Градот претставувал административно седиште на округот до административната реформа во 2011 година, кога кон округот се припоил градот Висмар, по што тој станал административно седиште на округот. Градот претставува административно седиште на општинската заедница Гревесмилен-Ланд, иако не претставува нејзин член. Се наоѓа на 33 километри источно од Либек и 29 километри северозападно од Шверин.
1 Градски единици
Кон градот Гревесмилен припаѓаат следниве единици: Барендорф, Битлинген, Драј Линден, Еверсторф, Хамберге, Дегтов, Ној Дегтов, Хојкендорф, Квестин, Зантов, Вотениц, Гренцхаузен и Појшов.
2 Историја
Името Гревесмилен потекнува од 1226 година, кога е за првпат споменат, што го прави еден од најстарите градови во Мекленбург-Западна Померанија.
3 Луѓе
* Рудолф Карштат (1856-1944) — основач на истоимената стоковна куќа
* Манфред В. Јиргенс (р. 1956) — фотограф
* Ангелика Грамков (р. 1958) — политичарка и градоначалничка на Шверин
* Астрид Кумбернус (р. 1970) — олимпиец
* Јенс Фогт (р. 1971) — велосипедист
* Карстен Јанкер (р. 1974) — фудбалер
Аџари

Аџарите (|აჭარლები, ''Ačarlebi'') се етнографска група на Грузијци кои живеат во Аџарија во југозападна Грузија.
1 Религија
За време на османлиското ропство во 16ти и 17 век, Аџарите го примиле исламот. Аџарите биле нарекувани уште и Грузијци-муслмимани, а на советскиот попис од 1926 биле сметани за посебна група, Аџари, посебно од Грузијците.
По распадот на СССР и независноста на Грузија, голем број на Аџари особено млади, се покрстиле и повторно ја примиле верата на нивните предци, православното христијанство. Во 1991 година, 75% од Аџарите биле муслимани, во 2006 година пак 63% биле православни христијани, а денес до 75% се православни христијани.
Калининград

Калининград (поранешен назив: Кенигсберг, |Königsberg) — пристаништен град и центар на Калининградската Област, руска ексклава помеѓу Полска и Литванија, на Балтичкото Море.
1 Население
Според пописот од 2010 година во Калининград живееле 431.902 жители. Населението го сочинуват: Руси (87,4%), Украинци (4,0%), Белоруси (3,7%) и др.
Надеж (химна)

Надеж или Хатиква (הַתִּקְוָה, hatikˈva) — државна химна на Израел. Текстот на химната е од поемата на Нафали Херц Имбер, еврејски поет од денешен Злочив, Украина. Првата верзија тој ја напишал во 1877 година, додека бил на гости кај еден еврејски научник во Јаш, Романија. Главната тема на химната е 2000-годишниот копнеж на еврејскиот народ за враќање во Израелската земја, нејзино возобновување и создавање на независна држава.
1 Официјален текст
Официјалниот текст на химната се совпаѓа со првата строфа и рефренот на оригиналната поема.
хебрејски, транслитерација, македонски
xml: כֹּל עוֹד בַּלֵּבָב פְּנִימָה, ''Kol &lsquo;od balevav penimah'', Додека е во срцето, во кое,
xml: נֶפֶשׁ יְהוּדִי הוֹמִיָּה, ''Nefesh yehudi homiyah,'', еврејската душа сè уште копнее,
xml: וּלְפַאֲתֵי מִזְרָח, קָדִימָה,, ''Ul(e)fa&rsquo;atei mizrach kadimah,'', И понатака, кон крајот на Истокот,
xml: עַיִן לְצִיּוֹן צוֹפִיָּה,, ''&lsquo;Ayin letziyon tzofiyah;'', Окото сè уште гледа кон Цион;
xml: עוֹד לֹא אָבְדָה תִּקְוָתֵנוּ,, ''&lsquo;Od lo avdah tikvateinu,'', Нашата надеж сè уште не е изгубена,
xml: הַתִּקְוָה בַּת שְׁנוֹת אַלְפַּיִם, ''Hatikvah bat sh(e)not &rsquo;alpayim,'', Надежта од две илјади години,
xml: לִהְיוֹת עַם חָפְשִׁי בְּאַרְצֵנוּ,, ''Lihyot &lsquo;am chofshi b(e)&rsquo;artzeinu,'', Да бидеме слободен народ во нашата земја,
xml: אֶרֶץ צִיּוֹן וִירוּשָׁלַיִם., ''&rsquo;Eretz-Tziyon viy(e)rushalayim.'', Земјата на Цион и Ерусалим.
\relative d' {\key d \minor \autoBeamOff
d8[ e] f g a4 a | bes8[ a] bes[ d] a2 | g4 g8 g f4 f | e8[ d] e[ f] d4. a8 |
d8[ e] f[ g] a4 a | bes8[ a] bes[ d] a2 | g4 g8 g f4 f | e8[ d] e[ f] d2 |
d4 d' d d | c8 d c[ bes] a2 | d,4 d' d d | c8 d c[ bes] a2 |
c4 c8 c f,4 f | g8[ a] bes[ c] a4( g8) f | g4 g f f8 f | e d e[ f] d2 |
g4 g8 g f4 f | g8[ a] bes[ c] a4( g8) f | g4 g f f8 f | e d e[ f] d2 \bar "|."}
\addlyrics {
Kol od ba -- le -- waw pe -- ni -- ma
Ne -- fesch je -- hu -- di ho -- mi -- ja
U -- l'fa -- tej mis -- rach ka -- di -- ma
a -- jin le -- zi -- jon zo -- fi -- ja.
Od lo aw -- da ti -- kwa -- tej -- nu
Ha -- tik -- wa bat schnot al -- pa -- jim:
Lih -- jot am chof -- schi be -- ar -- ze -- nu
E -- rez Zi -- on wi -- jru -- scha -- la -- jim.
Lih -- jot am chof -- schi be -- ar -- ze -- nu
E -- rez Zi -- on wi -- jru -- scha -- la -- jim.
}
2 Поврзано
* Израел
Финале на Копа дел Реј 1980

Финалето на Копа дел Реј 1980 година било 76-то финале по ред во Копа дел Реј и се одиграло на 4 јуни 1980. Ова финале било конкретно по тоа што за првпат во историјата тогаш, а подоцна никогаш не се повторило, играле главната и Б екипата. Тоа било финале меѓу мадридските екипи, Реал Мадрид и "''младиот брат''" Реал Мадрид Кастиља. Реал до финалето стигнал со победи над Логронес и Бетис, а во полуфиналето бил совладан градскиот соперник Атлетико Мадрид. Кастиља во финалето се пласирала со победи над Атлетик Билбао, Реал Сосиедад и во полуфиналето против Спортинг Хихон. Реал Мадрид победил со резултат 6-1, а првиот и последниот гол во натпреварот ги постигнал напаѓачот на Реал, Хуанито. Кога натпреварот завршил, играчите на Кастиља и Реал заедно го подигнале пехарот.
Ѓоре Јовановски

Ѓоре Јовановски (22 март 1956, Скопје) - македонски фудбалски тренер и поранешен југословенски фудбалер.
1 Спортска кариера
Ѓоре Јовановски бил првотимец на ФК Вардар од Скопје, каде што играл на позицијата десен бек.
По завршувањето на играчката кариера, Јовановски продолжил да работи како тренер на повеќе македонски клубови: ФК Вардар, ФК Слога Југомагнат и ФК Работнички, со кои бил освојувач на шампионски титули во Првата македонска лига. Во јули 2014 година, тој почнал да го тренира штипскиот прволигаш ФК Брегалница. Сепак, тој останал кратко на таа функција, зашто во првиот дел сезоната 2014-2015, по слабите игри на ФК „Брегалница“, која по 14 одиграни кола освоила само девет бодови, Јовановски си заминал од клубот.
Покрај работата со македонските фудбалски клубови, Јовановски бил селектор и на фудбалската репрезентација на Македонија.
Маноло Санчис

Мануел Санчис Хонтиуело (роден во Мадрид, 23 мај 1965) — поранешен шпански фудбалер, дефанзивец.
1 Клупска кариера
Маноло ја започнал својата кариера во Реал Мадрид и ги поминал сите млдински категории во клубот. За Реал дебитирал 4 декември 1983. Бил дел од легендарната постава на Реал наречена ''Quinta del Buitre'' (превод на мак. Петте орли). Во текот на следните 15 сезони станал еден од најважните играчи на клубот, а капитенската лента ја носел цели 13 години. Играјќи за Реал, Санчис освоил 8 титули Првак на Шпанија, два шпански купа, 5 суперкупа, и по две титули во Лигата на шампионите и Купот на УЕФА.
Во 2001 година, на возраст од 36 години Санчис ја завршил кариерата со одиграни преку 500 првенствени натпревари. Еден е од ретките играчи кој целата кариера ја поминал во еден клуб.
2 Репрезентативна кариера
Санчис настапувал за младите селекции на Шпанија под 18 и под 21 година. Своето деби за сениорската репрезентација го имал на 12 ноември 1986, против Романија. Вкупно во кариерата одиграл 48 натпревари за Шпанија и постигнал еден гол. Неговиот последен натпревар во националниот дрес го имал на 11 март 1992 против САД.
3 Титули
3.1 Реал Мадрид
* Лига на шампиони (2): 1998., 2000.
* Куп на УЕФА (2): 1985., 1986.
* Интерконтинентален куп (1): 1998.
* Шпанска лига (8): 1986., 1987., 1988., 1989., 1990., 1995., 1997., 2001.
* Копа дел Реј (2): 1989., 1993.
* Шпански суперкуп (5): 1988., 1989., 1990., 1993., 1997.
* Шпански лига куп (1): 1985.
Дорф Мекленбург-Бад Клајнен

Дорф Мекленбург-Бад Клајнен (|Dorf Mecklenburg-Bad Kleinen) — општинска заедница во округот Северозападен Мекленбург, во Мекленбург-Западна Померанија, Германија. Седиштето на општинската заедница е во Дорф Мекленбург.
Општинската заедница Дорф Мекленбург-Бад Клајнен се состои од следниве општини:
# Бад Клајнен
# Барнеков
# Бобиц
# Дорф Мекленбург
# Грос Штитен
# Хоен Фихелн
# Либов
# Метелсдорф
# Фенчов
Дорф Мекленбург

Дорф Мекленбург (|Dorf Mecklenburg) — општина во округот Северозападен Мекленбург, во Мекленбург-Западна Померанија, Германија. Се наоѓа на 6 јужно од Висмар. Во општината се наоѓа замокот „Микиленбург“ (старогермански за „голем замок“), од каде потекнува и името на државата Мекленбург. Општината претставува административно седиште на општинската заедница Дорф Мекленбург-Бад Клајнен.
Микаел Шерел

Микаел Шерел (|Mickaël Cherel; р. ) — француски професионален друмски велосипедист, кој вози за UCI World Tour екипата .
1 Достигнувања
;2003
: 1. Национално јуниорско друмско првенство
;2004
: 1. Краен пласман Трофи Сентр Морбијан (јуниори)
;2005
: 10. Лиеж-Бастон-Лиеж (младинци)
;2008
: 10. Краен пласман Ла Тропикал Амиса Бонго
: 10. Париз-Корез
;2009
: 10. Тур Даун Андер
;2010
: 5. Краен пласман Париз-Корез
;2011
: 5. Полинорманд
: 9. Тур ду Лимузен
;2012
: 8. Гран при д’Увертир ла Марсејез
;2013
: 5. Полинорманд
: 8. Копа Сабатини
;2014
: 6. Краен пласман Тур ди И Вар
: 6. Ла Дром Класик
: 8. Букл де л’Олн
: 10. Краен пласман Трка околу Пекинг
;2016
: 4. Краен пласман Ла Медитеранен
: 6. Краен пласман Тур ди О Вар
;2017
: 6. Гран при д’Увертир ла Марсејез
1.1 Распоред на резултатите на големите трки
Голема трка, 2008, 2009, 2010, 2011, 2012, 2013, 2014, 2015, 2016, 2017, 2018
Џиро, СО, —, —, 62, —, —, —, —, —, —, СО
Тур, —, —, —, —, 62, —, 59, 18, 57, —, —
Вуелта, —, 25, 62, —, —, 56, —, 51, —, —, 97
СО = се откажал; — = не учествувал
Бад Клајнен

Бад Клајнен (|Bad Kleinen) — општина во округот Северозападен Мекленбург, во Мекленбург-Западна Померанија, Германија. Се наоѓа на северните брегови на Шверинското Езеро.
1 Географија
Општината се наоѓа на северните брегови на Шверинското Езеро, третото најголемо езеро во Германија и на половина пат помеѓу покраинскиот главен град Шверин и ханзеатскиот град Висмар. Познатиот германски филозоф и математичар Готлоб Фреге живеел и починал во Бад Клајнен. Во негова чест секоја година на пролет се организира пешачка тура помеѓу Висмар и Бад Клајнен.
Ефе Амброуз

Ефетоборе "Ефе" Амброуз Емуобо (роден на 18 октомври 1988 година) — нигериски фудбалер, играч од одбраната на Воркингтон и поранешен нигеријски репрезентативец.
1 Титули
1.1 Клубови
1.1.1 Бајелса Јунајтед
*Првак на Нигерија : 2008-09.
1.1.2 Кадуна Јунајтед
*ФА куп : 2010.
1.1.3 Селтик
* Премиер лига на Шкотска : 4
: 2012-13, 2013-14, 2014-15, 2015-16
* Куп на Шкотска : 1
: 2012-2013
*Лига куп на Шкотска : 1
: 2014-2015
1.1.4 Хиберниан
*Шкотска Чемпионшип лига : 2016-17
1.2 Репрезентација
1.2.1 Нигерија
*Африкански куп на нации : 2013
Даниел Милошевски

Даниел Милошески - Данче (, - , ) — виден македонски музички продуцент и основач и сопственик на најголемата македонска продукциска куќа Авалон.
1 Животопис
Милошески е роден во Гостивар во 1970 година. Тој заедно со својот брат Бобан Милошески биле едни од најуспешните во областа на шоу бизнисот, не само во Македонија, туку и на Балканот, правејќи ги најголемите концерти на најпознатите домашни, екс југословенски, но и светски ѕвезди. Првиот концерт го организирале во 1993 година, а до крајот на 2013 година, бројот на концерти во нивната режија ја надминал бројката од 250. Меѓу многубројните се и легендата Боб Дилан, Ајрон Меиден, Дип Парпл, Вајтснејк, Симпл Мајндс, Лени Кравиц, Брајан Фери, Кошин, Били Ајдол, последниот концерт на Ејми Вајнхаус. Списокот на имињата со кои работеле директно ги издвојува како најуспешна концертна и букинг компанија на овие простори, односно во Регионот. Бил женет и имал две ќерки.
2 Смрт и реакции
Починал ненадејно во Скопје, после тренинг во фитнес центар на 15 јули 2014 година.
По смртта на Даниел пристигнаа голем број на реакции. Некои од нив се:
- ''Ружица'' и ''Ивица Брчиоски'' - „Ареа“.
- ''Миа Костова''.
- ''Весна Бејби Петрушевска''.
Чудотворен кавал

„Чудотворен кавал“ е збирка раскази на македонскиот писател Ванчо Николески од 1952 година.
1 Технички податоци
Во 1993 година, збирката „Чудотворен кавал“ била издадена од здружените издавачи Мисла, Наша книга, Детска радост, Култура и Македонска книга, како лектира за IV одделение според наставниот план и програма за основните училишта во Република Македонија. Ова издание на книгата било испечатено во НИП Нова Македонија, РЕ Печатница. Изборот на расказите го извршил Тодор Чаловски, ликовното и графичкото уредување го извршил Димче Исаиловски, а корицата и илустрациите биле дело на Жарко Туниќ. Книгата има 63 страници, со обем од 21 сантиметри.
2 Содржина
Збирката ги содржи следниве раскази:* Струшкиот учител
* Илинденска приказна
* На дедо Димовото бачило
* Чудесна пресуда
* Пиштолче од дрво
* Чудотворен кавал
* Нединото зајаче
* Прости ми
* Двајцата стари пријатели
* Како кравата родила магаре
* Вода донела - вода однела
* Овчарчето Тасе
* Фенерче од тиква
Гадебуш (амт)

Гадебуш (|Gadebusch) — општинска заедница во округот Северозападен Мекленбург, во Мекленбург-Западна Померанија, Германија. Седиштето на општинската заедница е во Гадебуш.
Општинската заедница Гадебуш се состои од следниве општини:
# Драгун
# Гадебуш
# Кнезе
# Крембц
# Милен Ајхзен
# Рогендорф
# Регниц
# Фелбекен
Бездомници

Бездомици е збирка раскази на македонскиот писател Паскал Гилевски.
1 Технички податоци
Книгата е објавена во 1989 година, во издание на издавачката работна организација "Култура" од Скопје, во библиотеката "Современи македонски автори". Книгата е со обем од 20 сантиметри и има 141 страница. Авторот ја посветил книгата на неговите родители, протерани од Егејска Македонија. Ликовното уредување на книгата било на Методија Николовски, а технички уредник била Елена Крстева. Рецензенти на книгата биле Петар Ширилов и Доне Пановски. Книгата била испечатена во Графичката издавачка работна организација "Гоце Делчев" од Скопје.
2 Содржина
Збирката содржи 12 раскази, поделени во два циклуса.
Циклусот "Неумоливи копнежи" ги содржи расказите:* Балкон
* Во црквата Сен-Пол
* Ангелите од Хантош
* Човекот со туѓо име
* Далечниот пријател.
Циклусот "Окаени души" ги содржи расказите:* Поздравување
* Парно греење
* Развод
* Расчекор
* Победа
* Погреб
* Унер во експресниот воз.